पाएं अपने शहर की ताज़ा ख़बरें और फ्री ई-पेपरडाउनलोड करें
जिले में 18 प्लस आयुवर्ग के लोगों को सोमवार से टीका लगाने के पांचवें दिन भी कोरोना का टीका लगवाने के लिए अंत्योदय परिवार के लोगों में कोई उत्साह नजर नजर नहीं आ रहा है। पिछले चार दिनों की तर्ज पर बुधवार को बास्तानार ब्लॉक में सिर्फ 5 लोगों ने ही टीका लगवाया जबकि दरभा में 10 लोग वैक्सीनेशन के लिए पहुंचे।
टीका लगवाने में आरक्षण मिलने के बाद भी बुधवार की दोपहर करीब 12 बजे तक शहर के तीन केंद्रों में जहां 50 से भी कम लोग टीका लगवाने के लिए पहुंचे थे तो वहीं दूसरी ओर जिले के 16 केंद्रों में यह संख्या 30 तक भी नहीं पहुंच पाई थी। कोरोना का टीका हर अंत्योदय परिवार के सदस्य को लेकर इसके लिए लगातार लोगों से अपील करने के साथ ही मुनादी करवाई जा रही है। लेकिन इसका कोइ असर नहीं हो रहा है। बुधवार को 1700 लोगों टीका लगाने का लक्ष्य था लेकिन 696 लोग ही पहुंचे।हालत यह है कि जहां मंगलवार को पूरे जिले में 1028 लोगों ने टीका लगवाया था तो वहीं बुधवार को यह संख्या कम होकर केवल 696 तक ही रह गई।
इसमें भी सबसे कम 5 लोग जहां बास्तानार के शामिल हैं तो वहीं दूसरी ओर दरभा में यह संख्या बढ़कर 10 तक ही सिमट कर रह गई। स्वास्थ्य विभाग के अधिकारियों से जब इस मामले को लेकर बातचीत की गई तो उन्होंने कहा कि पिछले कुछ दिनों से टीकाकरण को लेकर अफवाहों का बाजार गर्म है। ग्रामीण डर के चलते टीका लगवाने के लिए आगे नहीं आ रहे हैं। जिला टीकाकरण डॉ सी आर मैत्री ने बताया कि कोरोना का टीका अधिक से अधिक अंत्योदय परिवार को लगे इसके लिए कोशिश की जा रही है। लेकिन लोग उम्मीद के मुताबिक नहीं आ रहे हैं। शहरी क्षेत्र में केंद्र बदलने का असर भी उम्मीद के मुताबिक नहीं हो रहा है।
पूर्व और वर्तमान अध्यक्ष ने किया उद्घाटन बचेका में लगे कैंप का, टोकन सिस्टम से लगाया गया टीका
अंत्योदय परिवारों का टीका लगवाने के लिए स्वास्थ्य विभाग ने बुधवार से बचेका और मंगल भवन में टीकाकरण कैंप लगाया था। कैंप का उद्घाटन बचेका के वर्तमान और पूर्व अध्यक्ष ने किया। इस दौरान टोकन सिस्टम चालू किया गया था। बचेका के अध्यक्ष किशोर पारख ने कहा कि हर पार्षद से अपील की जा रही है वे मदद करें। बुधवार को मंगल भवन से केवरामुडा हाईस्कूल और रेल्वे माध्यमिक शाला और बचेका के भवन में लगे कैंप में केवल 237 लोग ही टीका लगवाने पहुंचे थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn